《登上清宫鹤归亭用赵松雪韵》
明代·黄仲昭

揽衣一上鹤归亭，亭外奇峰晚更青。无计可能医俗病，矢心期不愧山灵。

清音度曲莺啼树，碎影摇金月到庭。欲拂瑶琴奏山水，子期已去复谁听。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。